ফিফা মহিলা বিশ্বকাপ
পুরুষদের বিশ্বকাপ ফুটবলের অনুরূপভাবে এটিও প্রতি চার বছর অন্তর এই বিশ্বকাপ অনুষ্ঠিত হয়ে থাকে। মহিলাদের বিশ্ব চ্যাম্পিয়নশীপ প্রতিযোগিতা নামের প্রথম বিশ্বকাপটি ১৯৯১ সালে অনুষ্ঠিত হয়। ২০১১ সালের প্রতিযোগিতায় জাপান পেনাল্টি শ্যুট আউটে জয়ী হয়ে ট্রফি লাভ করে। বর্তমানে প্রতি আসরের চূড়ান্ত পর্যায়ে ১৬টি দল খেলে থাকে।
বিশ্ব অ্যাথলেটিকস চ্যাম্পিয়নশিপ
আইএএএফ বিশ্ব অ্যাথলেটিকস চ্যাম্পিয়নশীপ আন্তর্জাতিক অ্যাথলেটিকস ফেডারেশন (আইএএএফ) কর্তৃক অনুষ্ঠিত বৈশ্বিক ক্রীড়া প্রতিযোগিতা। শুরুতে প্রতি চার বৎসর অন্তর এ প্রতিযোগিতা আয়োজনের সিদ্ধান্ত নেয়া হয়েছিল। কিন্তু ১৯৯১ সালে তৃতীয় আসর আয়োজনের পর অদ্যাবধি প্রতি দুই বৎসর পরপর দ্বি-বার্ষিক আকারে অনুষ্ঠিত হচ্ছে।